ΓΡΑΠΤΗ ΕΡΩΤΗΣΗ E-1519/99

υποβολή: Roberta Angelilli (UEN) προς την Επιτροπή

(1 Σεπτεμβρίου 1999)

Θέμα: Εφαρμογή στην περίπτωση των κλωστοϋφαντουργείων του Prato των οδηγιών που αφορούν τη διαχείριση των απορριμμάτων

Η ιταλική κυβέρνηση εκπόνησε προσφάτως διάταγμα στο οποίο τα απορρίμματα κλωστοϋφαντουργίας συγκαταλέγονται μεταξύ των προοριζομένων για καταστροφή ειδικών απορριμμάτων. Στο εν λόγω διάταγμα δεν λαμβάνεται εντούτοιςπόψη η ιδιομορφία της περιοχής των κλωστοϋφαντουργείων του Prato, με αποτέλεσμα να δημιουργούνται, πράγματι, σοβαρά προβλήματα σε δεκάδες τοπικές επιχειρήσεις λόγω τηςπερβολικώς περιοριστικής εφαρμογής του.

Αυτού του είδους τα κλωστοϋφαντουργικάλικά μπορούν, πράγματι, να ερμηνευθούν ως απορρίμματα σε περίπτωση που εξέρχονται από τις επιχειρήσεις, στην πραγματικότητα όμως αποτελούν πρώτη ύλη για μεγάλο μέρος της παραγωγής του εν λόγω τομέα.

Είναι προφανές, επομένως, ότι μια εφαρμογή των οδηγιών 91/0156/ΕΟΚ(1) και 91/0689/ΕΟΚ(2) θα ήταν ακατάλληλη στην περίπτωση των απορριμμάτων των κλωστοϋφαντουργείων.

Ερωτάται η Επιτροπή:

1. θεωρεί ότι πρέπει να ζητήσει την αναβολή της μετατροπής του νομοθετικού διατάγματος, η οποία έχει προβλεφθεί για τις 30 του προσεχούς Ιουνίου, καθώς και της πιθανής κίνησης της διαδικασίας για παράβαση των Συνθηκών λόγω μη μεταφοράς στο εθνικό δίκαιο των σχετικών ευρωπαϊκών οδηγιών;

2. Θεωρεί ότι είναι σκόπιμο να διερευνηθεί με καλύτερο τρόπο ο πραγματικός χαρακτήρας των εν λόγω απορριμμάτων των κλωστοϋφαντουργείων καθώς και η κατάταξή τους μεταξύ των ειδικών απορριμμάτων, εγκαινιάζοντας ίσως συζητήσεις με τους ενδιαφερομένους πολίτες, τις ενδιαφερόμενες επιχειρήσεις και τους ενδιαφερομένους κοινωνικούς παράγοντες;

3. Μπορεί να αναφέρει ποιες είναι γενικώς οι απόψεις της για το θέμα αυτό.

(1) ΕΕ L 78 της 26.3.1991, σελ. 32.

(2) ΕΕ L 377 της 31.12.1991, σελ. 20.

Απάντηση της κας Wallstrm εξ ονόματος της Επιτροπής

(8 Οκτωβρίου 1999)

Στο άρθρο 1 της οδηγίας 75/442/EΟΚ περί αποβλήτων(1), όπως τροποποιήθηκε από την οδηγία 91/0156/ΕΟΚ, αναφέρεται ότι: για τους σκοπούς της εν λόγω οδηγίας με τον όρο «απόβλητο» νοείται κάθε ουσία ή αντικείμενο που εμπίπτει στις κατηγορίες του παραρτήματος I και το οποίο ο κάτοχός του απορρίπτει ή προτίθεται ήποχρεούται να απορρίψει. Στον εν λόγω ορισμό αναφέρεται το άρθρο 1, παράγραφος 3 της οδηγίας 91/689/EΟΚ περί επικίνδυνων αποβλήτων.

Βάσει αυτού του ορισμού και της ερμηνείας του από το Δικαστήριο, τα απόβλητα των κλωστοϋφαντουργείων δεν μπορούν να εξαιρεθούν από το πεδίο εφαρμογής της κοινοτικής νομοθεσίας περί αποβλήτων. Στην απόφαση της 25ης Ιουνίου 1997 για τιςποθέσεις C-304/94, 330/94, 342/94 και 224/95, το Δικαστήριο αναφέρει ότι η έννοια του «αποβλήτου» στην οδηγία 75/442, όπως τροποποιήθηκε από την οδηγία 91/156, στην οποία παραπέμπουν το άρθρο 1, παράγραφος 3 της οδηγίας 91/689 περί επικίνδυνων αποβλήτων και το άρθρο 2, στοιχείο α του κανονισμού 259/93 σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και την έξοδό τους από αυτήν, δεν πρέπει να θεωρείται ότι αποκλείει τις ουσίες και τα αντικείμενα που μπορούν από οικονομική άποψη να επαναχρησιμοποιηθούν, ακόμα και αν τα εν λόγωλικά ενδέχεται να αποτελέσουν αντικείμενο συναλλαγής, ή των οποίων η τιμή δημοσιεύεται σε χρηματιστήρια εμπορευμάτων ή σε επίσημα αγορανομικά δελτία τιμών.

Σύμφωνα με τα ανωτέρω και βάσει των στοιχείων και των λόγων που παρουσίασε το Αξιότιμο Μέλος, η Επιτροπή δε συμμερίζεται την άποψη ότι το σχέδιο του ιταλικού διατάγματος στο οποίο τα απόβλητα των κλωστοϋφαντουργείων χαρακτηρίζονται ως ειδικά απόβλητα αντιβαίνει στην κοινοτική νομοθεσία περί αποβλήτων. Ωστόσο, μόνο μετά την εξέταση του τελικού κειμένου του διατάγματος η Επιτροπή θα είναι σε θέση να εκφέρει γνώμη για το αν περιέχει διατάξεις που παραβιάζουν την κοινοτική νομοθεσία περί αποβλήτων. Εταιρείες και κοινωνικοί εταίροι που έχουν εμπλακεί στηνπόθεση αυτή, γνωρίζουν πολύ καλά την προαναφερόμενη θέση του Δικαστηρίου, το οποίο είναι αρμόδιο για την ερμηνεία του κοινοτικού δικαίου, σχετικά με τον ορισμό του «αποβλήτου» στην κοινοτική νομοθεσία.

(1) ΕΕ L 194 της 25.7.1975.